Til deg som får behandling med

tyrosinkinasehemmere

Tarceva©

Iressa©

Afatinib©

Vizimpro©

Tablettbehandling med tyrosinkinasehemmere

Tarceva, Iressa, Afatinib og Vizimpro er alle tablettbehandlinger mot ikke-småcellet lungekreft, og har til hensikt å hindre vekst/utvikling av svulsten. Gjennom behandlingen vil du bli fulgt opp av lege ved Lungeavdelingens poliklinikk. Første kontroll vil være 4-6 uker etter oppstart, deretter følges du jevnlig hver 3. måned.

Tablettene tas daglig på samme tid. De skal tas fastende (minst 1 time før eller 2 timer etter mat).

(Iressa kan ifølge Felleskatalogen tas med eller uten mat. Kan løses opp i vann, tar ca 20 minutter. Må drikkes innen en time).

Om de en dag skulle glemme å ta tabletten til riktig tid, ta den så snart som mulig samme dag innen 12 timer før neste dose.

Om du glemmer helt å ta tabletten over en eller flere dager, kontakt lege. Man skal ikke ta dobbel dose for å kompensere for glemte doser.

Bivirkninger:

Som alle medikamenter, har også disse tablettbehandlingene bivirkninger. De vanligste er utslett og diaré. Bivirkningene er ofte milde til moderate.

Utslett

Det er viktig å sørge for god hudpleie (parfymefri ansiktskrem, hygieneprodukter med nøytral pH, dermatologisk godkjent sminke). A-derma anbefales

Unngå soling

Unngå kvisepreparater (selv om utslettet kan ligne på kviser). Bruk gjerne en mild kortisonkrem.

Utslett i hodebunnen kan lindres ved hjelp av Betnovat med Chinofom (reseptbelagt)

Ta kontakt dersom utslettet blir alvorlig.

Diaré

Dersom diaré inntreffer, skjer dette vanligvis i løpet av de to første ukene av behandlingen. Ta da kontakt med lege. Stoppende kost og rikelig mengde med drikke er viktig. Unngå melkeprodukter, mat med høyt fiberinnhold, sterkt krydret mat. Det finnes også medikamenter som motvirker diaré.

Øyeirritasjon, tørre eller såre øyne:

Om du opplever tørre eller såre øyne, kan det hjelpe med øyesalve/kunstig tårevæske (fås uten resept på apoteket). Ta kontakt med lege om problemet vedvarer.

Kilde:

www.roche.no

www.felleskatalogen.no

Telefonnummer ved spørsmål relatert til

behandlingen:

Ukedager kl. 09-15:

Lungeavdelingens poliklinikk:

Tlf: 55 97 40 80

Kveld/ natt/ helg:

Lungeavdelingens sengepost:

Tlf: 55 97 35 30